**Išrašas**

**KAIŠIADORIŲ RAJONO SAVIVALDYBĖS SMURTO ARTIMOJE APLINKOJE KOMISIJOS POSĖDŽIO PROTOKOLAS**

2023 m. liepos 13 d. Nr. 1

Kaišiadorys

Posėdis įvyko 2023 m. liepos 13 d. 11.00 val.

**Posėdyje dalyvauja:** Reda Berčiūnienė – Kauno apygardos prokuratūros Kauno apylinkės prokuratūros 1-ojo skyriaus vyriausioji prokurorė, Nijolė Butrimavičienė – Švietimo, kultūros ir sporto skyriaus tarpinstitucinio bendradarbiavimo koordinatorė, Jolanta Koklevičienė – Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, Eglė Mockevičienė – Socialinės paramos skyriaus vedėja, Jurgis Ostromeckas – Kauno apskrities vyriausiojo policijos komisariato Kaišiadorių rajono policijos komisariato viršininkas, Žydrūnė Marčiulionienė – Nacionalinės šeimų ir tėvų asociacijos regionų koordinatorė, Danguolė Miliauskaitė – Savivaldybės gydytoja, Rita Narkevičiūtė – Kaišiadorių miesto centro bendruomenės narė, Algimantas Radvila – Savivaldybės vicemeras, Dovilė Visockienė – Valstybės vaiko teisių apsaugos ir įvaikinimo tarnybos Kauno apskrities vaiko teisių apsaugos skyriaus Kaišiadorių rajone vyriausioji specialistė, Vilija Žukauskaitė – Moterų teisių asociacijos Specializuotos kompleksinės pagalbos centro direktorė (koordinatorė, konsultantė).

**Posėdyje dalyvauja kviestiniai asmenys:** Lionius Demjanovas – Kauno apskrities vyrų krizių centro psichologas, Gintarė Vidugirytė – Lietuvos probacijos tarnybos Kauno regiono skyriaus specialistė.

 **DARBOTVARKĖ:**

1. Nešališkumo deklaracijos pasirašymas.
2. Komisijos pirmininko ir pavaduotojo rinkimai.
3. Apsaugos, pagalbos, paslaugų smurtą artimoje aplinkoje patyrusiam ar smurto artimoje aplinkoje pavojų patiriančiam asmeniui algoritmo aptarimas.
4. Kiti klausimai.

**SVARSTYTA IR NUTARTA:**

1. Komisijos nariai prisistatė. Komisijos posėdyje nedalyvavo 4 Komisijos nariai. Visi posėdyje dalyvavę Komisijos nariai pasirašė Komisijos nario nešališkumo deklaracijas.
2. Komisijos nariai aptarė ir siūlė atstovus į Komisijos pirmininko, Komisijos pirmininko pavaduotojo pareigas. Komisijos narių siūlymu ir bendru sutarimu Komisijos pirmininku išrinktas Algimantas Radvila, Savivaldybės vicemeras; Komisijos pirmininko pavaduotoju išrinkta Žydrūnė Marčiulionienė, Nacionalinės šeimų ir tėvų asociacijos regionų koordinatorė.

Pastaba. Svarstant 1 ir 2 darbotvarkės klausimus, Komisijos narė Vilija Žukauskaitė nedalyvavo, ji prisijungė svarstant 3 klausimą. Prieš svarstant klausimą pasirašė Komisijos nario nešališkumo deklaraciją.

1. Komisijos nariai susipažino su schema – algoritmo dalyvių veiksmais, sužinojus apie smurtą artimoje aplinkoje (toliau – algoritmas). Bendru Komisijos narių sutarimu pritarta algoritmui ir jo viešinimui.

 Komisijos nariams buvo pristatytas Socialinių paslaugų teikimo ir koordinuoto institucijų atsako į smurtą artimoje aplinkoje Kaišiadorių rajono savivaldybėje tvarkos aprašo projektas (toliau – projektas). Nutarta, kad Komisijos posėdžio sekretorė išsiųs projektą Komisijos nariams susipažinti ir Komisijos nariai iki kito posėdžio elektroniniu paštu Komisijos posėdžio sekretorei pateiks savo pasiūlymus, pastebėjimus.

1. Statistikos aptarimas. Komisijos narys Jurgis Ostromeckas – Kauno apskrities vyriausiojo policijos komisariato Kaišiadorių rajono policijos komisariato viršininkas trumpai pristatė statistiką, kiek nuo 2023 m. liepos 1 d. iki šios dienos buvo gauta pranešimų dėl smurto artimoje aplinkoje (40 pranešimų), 21 asmeniui taikytas smurto orderis (iš jų – 18 vyrų ir 3 moterims). Komisijos narė Jolanta Koklevičienė, Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, informavo, kad apgyvendinti 3 asmenys.

Komisijos narių bendru sutarimu nuspręsta, kad kiekvieno posėdžio metu įstaigos/institucijos pagal kompetenciją trumpai pristatys Komisijos nariams statistiką.

1. Svarstyti kito Komisijos posėdžio darbotvarkės klausimai. Nuspręsta į kito posėdžio darbotvarkę įtraukti prevencinių priemonių plano smurto artimoje aplinkoje klausimą, statistikos smurto artimoje aplinkoje aptarimą ir kitus klausimus.

Komisijos pirmininkas Algimantas Radvila

Komisijos posėdžio sekretorė Dovilė Bačiulienė